Фкя кяскавняти стальхть мазы котфста кафта шарнянят (тяфта няфтелезь аля лишмоть – айгорть). Мъзярда молельхть иля озондома вастти, кой-кона аватне тяфта ина ""ардольхть ластя"" ня байдекнень лангса и цяфальхть лишмокс. Иля аватне, конат кирдсть кядьсост адерляф лама тюсонь лентаняса ди пайгоняса шуфтонь лишмот, калтыизь синь кштимста. Лишмонь культсь лац няеви ърьвяямань-максомань иласавок. Симбирень губерниеса сире пингста, мъзярда ърьвяяма-максома иланди пидеф пярякатнень кандолезь кудста бохарям лангс, коса удость оттне, фкя авать къргас повфтальхть лишмонь нокта, конань мархта вятелезь сонь инголи (лишмоть символсь). Тяда башка авась, кода лишме цяфаль, ардоль пильгонь ёрязь. Отяжелень районца Эрзянь масторса тяниге, мзярда васьфтьсазь ърьвяяма-максома илань ломаттнень, конат сайхть оттнень мархта сёрматфтомда меле цёрать пяли, сире аватне, ластя байдекнень лангса (байдекне адерляфт лентаняса) лисендихть од ърьвянять каршес, синь васьфтемост.

Пурдошан (венеж) - Мокша, Вад эди Ока ляйхень эзга уендеманди мокшень оцю венешнень эзда фкясь. Венежень нолдамати пяк тонатфтольхть Темникавонь уезонь Пурдош велень сокай-видихне. Синь тиендсть оцю и ёмла уендемкат. Средняйкс лувондовсть ся уендемкатне, конань кувалмосноль 13 сель и 3 аршитт (28,08 м), а келесна 7 аршитт (5,04 м). Борттнень сересна ""аршин эди вакс"" (1,08 м). Интай Пурдошень мастярхне тиендсть оцю венежетка, мянь 64 метрань кувалмоса. Тяштькссне пачфнихть, тяфтама 2 оцю венежень тиемс нолдафоль 300 оцю ""приборонь"" эске, 1000 ""пялесприборонь"" эске ди 2000 оцю кабаня. Уендемкатнень тиендезь кузста, атцезь керса. Струкнень эса ульсть кувака богорхт, 3-4 сюроса якарьхть. Документтне пачфнихть, Мокшеса уенди венешнень ульсть кой-коста котфпацявок. Котфпацятнень сташендозь левожень котфста.

Аа ( латинокс Aa < Питер ван дер Аа 1659, Лейден — 1733, Лейден) — Орхидея тъналста панчф касыкссь. 26 калопне (вид). Васьфневихть Америкса.

1877 кизоня Майнов азсь мяль Рузонь географическяй обществати ётафтомс экспедиция мордвать антропологиянц и этнографиянц тонафнеманкса. Учёнай секретарть ширенц кирдезь, тейнза и мярьгсть ётафтомс тя экспедициять. 1877 кизоня «ИРГО-нь известиятнень» эса печатлафоль Майновонь экспедициянц проектоц. ИРГО-сь нолдась ярмакт, и исследовательсь ётафтсь экспедиция Нижегородскяй, Симбирскяй, Казанскяй, Тамбовскяй, Самарскяй и Пензенскяй губерниятненди.

Яваз (рузкс Явас) — ошти малады покодема эряма вастсь Мокша масторса, Мордовия Республикса Зубунь районть кельмеширеса. Ушетфоль 1930 кизотнень пингста кода Темникавонь лагерьхнень кярьксонь (Темлаг) кучка вастсь. Меле (Темлаг) арась Дубравлагокс (Тумовирень лагерь). Репрессиень пингста сонь пачк ётасть лама тёжатть ломань. Явас тячемс Рузмасторонь пезома кучка васттнень эзда фкясь, сонь улихть пякстама васст ЖХ-385/2 (аватненди), ЖХ-385/11. Эряйда 7700 ломатть (2008).